kardosdrur/scandi-wiki huggingface dataset:
Florø Lufthavn

Florø Lufthavn, (IATA: FRO, ICAO: ENFL) er en lufthavn 1 km syd for byen Florø i Flora Kommune i Norge. I 2009 ekspederede den 118.188 passagerer og 8.094 flybevægelser.

Det danske flyselskab Danish Air Transport (DAT) har siden april 2003 fløjet ruterne fra Florø til Bergen og Oslo med ATR 42 turboprop fly. Lufthavnen har en heliport hvor CHC Helicopter i 2009 fløj over 30.000 passagerer til/fra olieboreplatformene i Nordsøen.

Historie 
I 1930'erne begyndte man at benytte vandflyvere til og fra Florø. I 1950'erne kom de første ideer og planer for en landbaseret lufthavn. Opførelsen af den første terminalbygning begyndte i 1956, men blev stoppet inden færdiggørelsen på grund af Twin Otter flyet endnu ikke kunne flyve om vinteren. Stortinget besluttede i 1969 at færdiggøre lufthavnen, og den 28. juli 1971 kunne den åbne som den eneste i Sogn og Fjordane. Helipaden blev indviet i 1994. I 2000 udvidedes landingsbanen med 400 m til de nuværende 1300 meter.

Widerøe fløj regelmæssig rutetrafik fra lufthavnens åbning til 2000, hvor Coast Air vandt den offentlige licitation over ruterne. I 2003 vandt Danish Air Transport buddet på ruterne til Oslo og Bergen og har siden fløjet dem med offentlig støtte.

Trafiktal

Referencer

Eksterne henvisninger 
Florø Lufthavns officielle hjemmeside 

Lufthavne i Norge
Sogn og Fjordane
Etableret i 1971
Touch a New Day

"Touch a New Day" er en sang af den tyske sanger Lena Meyer-Landrut, skrevet af entertaineren Stefan Raab. Den blev udgivet den 3. august 2010 som den anden maxi-single fra Meyer-Landruts debutalbum My Cassette Player.

Referencer

Eksterne henvisninger 
 

Singler fra 2010
Lena Meyer-Landrut
Jonas Beha Erichsen

Jonas Beha Erichsen (født 1971) er en dansk journalist.
Erichsen, der er student fra Rysensteen Gymnasium 1990, blev journalist fra Danmarks Journalisthøjskole 1997, og var 1997-2000 studievært på Strax på P3, DR. Senere har han været udviklingschef på Strix Television 2001-09 og indehaver af virksomheden Wham Bam! Han var vært på tv-progammet "Projekt: Kærlighed" (DR HD, 2011). Jonas er fætter til tv-værten mv. Mikkel Beha Erichsen, idet Jonas' mor er søster til Troels Kløvedal; Mikkel Beha Erichsens far.

Erichsen er efter al sandsynlighed ophavsmanden til ordet halalhippie.

Referencer 

 

Jonas
Ansatte i DR
Journalister fra Danmark
Radioværter fra Danmark
Umeå Airport

Umeå Airport (tidl. Umeå Lufthavn), (IATA: UME, ICAO: ESNU) er en lufthavn beliggende 5 km syd for byen Umeå i Västerbottens län, Sverige. I 2009 ekspederede den 815.154 passagerer og 6.200 landinger.

Historie 
Lufthavnen blev indviet 17. december 1961, efter man tidligere havde fløjet fra en græsbane ved Nordmaling. Men der var et ønske om at flytte lufthavnen tættere på Umeå, og man valgte den nuværende placering i forstanden Östteg syd for floden Ume älv.

Den 5. december 2008 indviede man en ny terminal på 2000 m2 og skiftede i samme forbindelse navn fra Umeå Lufthavn til Umeå City Airport. Navneskiftet skulle vise at lufthavnen er en af Sveriges mest centrale og bynære.

Lufthavnen er i årenes løb blevet udvidet gradvist, både med hensyn til terminalområdet og landingsbane ligesom mængden af passager-og godstrafik er vokset kraftigt. I 2005 blev der håndteret cirka 5600 tons post, hvilket gør lufthavnen til den næststørste postterminal i Sverige.

Trafiktal

Referencer

Eksterne henvisninger 

 Umeå Airports officielle hjemmeside 

Lufthavne i Sverige
Etableret i 1962
Airport
Oluf Brockenhuus

Oluf Brockenhuus (1611 – 72) til Hjulebjærg, var en dansk adelsmand, søn af Frands Brockenhuus og Anne Thott.

Han betrådte embedsbanen 1629 ved at blive sekretær i det danske Kancelli, hvilken stilling han beklædte til 1641. I dette år forlenedes han med Lyse Kloster i Norge og den rest af Svendstrup Len, som var bleven tilbage, efter at den største del af lenet var bleven mageskiftet til Roskilde Kapitel.

Medens han beholdt det sidste Len til 1666, havde han kun Lyse Kloster til 1647; 1646 havde han derimod fået embedet som Slotsherre på Københavns Slot, hvilken stilling han beklædte til 1651. I denne tid benyttedes han i forskellige hverv, således førte han 1646 sagen mod den bornholmske Lensmand Holger Rosenkrantz og havde 1651 at gøre med forhørene over Dina Winhovers. I 1651 blev han Lensmand på Holbæk og ombyttede dette Len 1653 med Tune og Vemb Skibreder, Aabygge og Hvalør i Norge, hvilke Amter han beholdt efter 1660.

Han havde desuden et Kanonikat i Oslo Domkirke og Kantordømmet i Roskilde Kapitel. Under Københavns belejring opholdt han sig i staden og fik gentagne gange det hverv at mønstre borgerskabet; af de svenske beskyldtes han for at stå i forbindelse med Corfits Ulfeldt i Malmø om planer til at redde byen. Sikkert er det, at han var en nær ven af det Ulfeldtske hus og vedblev at bevare dette venskab under den modgang, som overgik det.

Dog ramte den kongelige unåde ham derfor ikke straks. Han benyttedes også efter 1660 i forskellige forretninger og blev 1662 Landsdommer i Sjælland, muligvis på Henrik Bielkes Forestillinger; men han fik næppe det store Len, Ringsted Kloster, som tidligere havde været knyttet til Landsdommerembedet; 1664 fik han derimod bolig på Kongsgården i Ringsted og i 1665 løfte om en fast løn af 600 Rdl. Lønnen blev ham imidlertid ikke regelmæssig udbetalt, og dette i forening med andre omstændigheder bevirkede den sørgeligste tilbage gang i hans økonomiske forhold. To kreditorer fik i 1669 kongeligt arrestbrev på ham, og en tredje 1672 indvisning i hans resterende løn.

Den forhen så ansete mand døde også ganske ubemærket 1672. -- Gift 1. med Karen Jacobsdatter Ulfeldt (d. 1658) og 2. (1663) med Vivike Henriksdatter Bille (d. 1699).

Fiktion 
Oluf Brockenhuus har en mindre rolle i Carit Etlars roman Gøngehøvdingen. I kapitel 2 og 3 optræder han som den ældre modsætning til den unge og populære Kaj Lykke.

Danskere i 1600-tallet
Oluf
Lensmænd fra Danmark
Godsejere fra Skåne
Godsejere fra Danmark
Landsdommere fra Danmark
Embedsmænd fra Danmark
Personer i Dansk Biografisk Leksikon
Otte Brockenhuus

Otte Brockenhuus (16. februar 1529 på Vollerslev – 1. juni 1594) var en dansk rentemester, søn af Johan Brockenhuus til Vollerslev og Geske Tidemand.

Liv og virke 

Brockenhuus blev født på slægtens stamsæde, af hvilket han efter sine forældres død blev ejer. I sin ungdom rejste han udenlands og studerede i Wittenberg, hvor han 1551 blev immatrikuleret. Efter sin hjemkomst tog han tjeneste i Kancelliet, vist nok fra 1555, i hvilket år han fik forlening på et kannikedømme i Aarhus. I 1562 fik han ærkedegnedømmet sammesteds.

Rentemester 

Til rentemester blev han beskikket i 1569 og fik året efter Romsdalens Len i Norge samt et kannikedømme i Roskilde. Begge disse forleninger beholdt han, efter, at han ved nytårstid 1574 havde taget afsked som rentemester, og han tog derfor fast ophold på sin kannikegaard i Roskilde, hvor han døde.

Hustruen 

Han var gift med Karen Jørgensdatter Venstermand, der døde 22. oktober 1588.

Danskere i 1500-tallet
Otte
Godsejere fra Danmark
Rentemestre fra Danmark
Lensmænd fra Danmark
Personer i Dansk Biografisk Leksikon
Rigborg Brockenhuus

Rigborg Brockenhuus (født 3. juli 1579 på Nyborg Slot, død 16. september 1641) var en dansk adelsdame.

Brockenhuus var datter af Laurids Brockenhuus og blev født på Nyborg Slot den 3. juli 1579.

Sammen med flere unge adelige jomfruer blev hun i 1597 forskreven til den unge dronnings jomfrukammer - dog skulle jomfruerne først være på Nykøbing Slot hos enkedronningen «til tugtelse». Kort og skæbnesvangert blev Rigborgs ophold ved Hove.

I foråret 1599, mens kongen var på togt til Nordkap, måtte hun med skam flygte fra hoffet til Lindved. Her boede Brockenhuus´ moster, som var gift med hendes fætter, Erik Bille. På Lindved fødte hun den 24. juli 1599 en søn, hvis far var kongens kammerjunker Frederik Rosenkrantz til Rosenvold. Denne var forinden flygtet til Hamborg, men blev på kongens foranstaltning hentet tilbage, og kongen lod derefter begge tiltale for hor.

Den 15. oktober blev dommen afsagt: Rosenkrantz skulle miste to fingre og være æreløs, men Brockenhuus skulle indsættes i fængsel på livstid.

Laurids Brockenhuus havde anlagt en særskilt sag mod Rosenkrantz, der fik samme udfald, men dommen blev formildet derhen, at han skulle i krigen i Ungarn, hvor han et par år senere omkom.

Brockenhuus blev tillige med en pige indemuret i et værelse på Egeskov og sad indespærret her til sin fars død i 1604. Indespærringen kan nærmest sammenlignes med nutidig isolationsfængsling, dog uden gårdture. I 1604 blev hun dog løsladt, men fik dog først i 1607 på Enkedronningens forbøn tilladelse til at gå i kirke. Hun forblev boende hos sin mor, så længe hun levede, og inden sin død udvirkede moren en kongelig tilladelse for hende til at bo dels i Odense og dels på Nybøllegaard i Hillerslev Sogn, som derefter på skift efter forældrene udlagdes til hende. Disse to steder havde hun kun tilladelse til at forlade for at gå i sognekirke.

Brockenhuus førte derefter et stille liv, æret og agtet af sine omgivelser, til sin død den 16. september 1641. Sønnen, der bar sin faders slægtsnavn, fik siden anerkendelse af slægten Rosenkrantz.

I Gehejmearkivet opbevares en gammel slægtebog, der tilskrives Rigborg Brockenhuus, men de svage beviser for denne slægtebogs rigtighed er vistnok kun, at den er kommet fra Rosenvold, og at der i den ved hendes navn kun står skrevet det suk: «Gud husvale alle bedrøvede».

Eksterne henvisninger 

Rigborg
Danskere i 1500-tallet
Danskere i 1600-tallet
Personer fra Nyborg
Personer i Dansk Biografisk Leksikon
Hofdamer fra Danmark
Laurids Brockenhuus

Laurids Brockenhuus (født 8. september 1552, død 7. november 1604 på Bramstrup) var en dansk adelsmand.

Han var eneste søn af Frands Brockenhuus. I sin ungdom studerede han ved Københavns Universitet, tjente derefter to år i Kancelliet og tog sluttelig del i krigen med Sverige, i hvilken han tjente med 12 ryttere. Efter freden i 1570 blev han hofjunker, men forlod dog snart hoftjenesten. Efter sine forældres tidlige død var han nemlig bleven ejer af hovedgårdene Bramstrup og Egeskov, og han satte derfor i en forholdsvis ung alder bo. 25. november 1571 fejrede han på Egeskov sit bryllup med den 8 år ældre Karen Skram, datter af den berømte søhelt Peder Skram.

Kun 27 år gammel fik han sin første og eneste betydelige forlening, i det han blev lensmand på Nyborg og stiftslensmand på Fyn, og dette Len, hvortil 1580-82 var knyttet Tranekær, beholdt han til 1601, få år før sin død, som indtraf 7. november 1604 på Bramstrup; fru Karen Skram overlevede ham i 21 år. Laurids Brockenhuus har ikke efterladt sig det bedste eftermæle; dog er der mulig i så henseende gjort ham nogen uret. Af hans optræden imod sin ulykkelige datter Rigborg Brockenhuus har man sluttet, at han var en hård og rå fader, men det må dog erindres, at han her kun efterkom en kongelig dom, der ganske var i samtidens ånd, og at Rigborg kun bødede for sin krænkelse af slægtens ære på samme måde, som mange af hendes standssøstre gjorde det både før og senere.

Langt mere graverende var et drab, som han kort før sit bryllup begik på en kvinde i København. De nærmere omstændigheder herved kendes ikke; han måtte betale en ualmindelig høj bøde i penge, men også på dette drab så samtiden med andre øjne end efterverdenen: ligesom det end ikke foranledigede en opsættelse af hans bryllup, således ses det heller ikke senere at have berøvet ham kongens gunst eller hans samtids agtelse. Samtidige vidnesbyrd roser hans gudsfrygt og hans gavmildhed mod sine sognekirker, og det siges, at han holdt adskillige unge mennesker til studeringer. Sagnet fremhæver hans usædvanlige legemsstyrke.

Danskere i 1500-tallet
Laurids
Godsejere fra Danmark
Lensmænd fra Danmark
Personer i Dansk Biografisk Leksikon
Mordere fra Danmark
Kavaleriofficerer fra Danmark
Personer i Den Nordiske Syvårskrig fra Danmark-Norge
Mikkel Brockenhuus

Mikkel Brockenhuus (død 1555) var en dansk adelsmand, søn af rigsråden Peder Brockenhuus.

Han skal i sine unge dage have gjort en pilegrimsrejse til Rom, hvorom dog intet andet nu vides, end at den gav anledning til et i sin tid vel kendt ordsprog. 1514 forlenede hans moders morbroder, biskop Lave Urne i Roskilde, ham med Saltø Slot, og få år før sin død gav bispen desuden ham, hans hustru og et af deres børn livsbrev på det bispestolen tilhørende gods i Toksværd.

Brockenhuus, der så godt følte behagelighederne ved at have bispen til morbroder, så naturligvis i begyndelsen ikke mildt til den nye lære, og han har da også 1524 beseglet det bekendte forbund mod lutheranismen; men da hans frænde bisp Lave var død, og han som følge deraf 1529 havde mistet Saltø, forandrede hans anskuelser sig betydelig i
det stykke.

Efter Grevefejden, i hvilken han deltog til søs og blandt andet førte overbefaling over flåden under Peder Skrams sygdom, sluttede han sig til det nye regimente og blev da 1538 af kong Christian III forlenet med Nyborg Slot, som han 1545 aftrådte til sin søn frands. Desuden havde han Pederstrup Birk på Lolland som pantelen.

Det havde han fået 1525, måske som en art belønning, fordi han året forinden havde ladet sig bruge på en sendelse til Gulland. Brockenhuus, der ejede de to fynske herregårde Bramstrup og Damsbo, ligger med sin hustru, Karen Hansdatter Lykke (død 1562), begraven i Nørre Lyndelse Kirke.

Mikkel
Danskere i 1500-tallet
Lensmænd fra Danmark
Godsejere fra Danmark
Personer i Dansk Biografisk Leksikon
Peder Brockenhuus

Peder Brockenhuus (død ca. 1505) var en dansk rigsråd. Han ejede Lerbæk og Vollerslev og var en søn af Johan Brockenhuus til Vollerslev, der var landsdommer på Fyn, og Tove Bild. Første gang, han findes omtalt, er i året 1478, men det vides, at han i sin ungdom havde tjent bispen i Aarhus. 1487 var han lensmand på Høneborg og fra 1495 til sin død landsdommer i Nørrejylland; som rigsråd forekommer han fra 1498.

Efter flere angivelser skal han have været gift to gange og have fået Lerbæk med sin første frue, Ingeborg Nielsdatter Stangeberg. Sikkert er det, at han 1495 var gift med Gese Knudsdatter Reventlow, der formodes at have bragt ham
herregårdene Bramstrup og Damsbo på Fyn. Ligesom han selv i sin tid var Brockenhuusslægtens rigeste og mest ansete mand, således hævdede hans efterkommere denne placering.

Rigsråder fra Danmark
Godsejere fra Danmark
Lensmænd fra Danmark
Landsdommere fra Danmark
Danskere i 1400-tallet
Peder
Personer i Dansk Biografisk Leksikon
Jacob Brockenhuus (1521-1577)

Jacob Brockenhuus (7. april 1521 på Saltø Slot – 17. oktober 1577) var en dansk adelsmand, den tredjeældste søn af Mikkel Brockenhuus.

I sin ungdom tjente han som hofsinde og var i 1546 kongens mundskænk, men forlod året efter hoftjenesten for at gifte sig og bosætte sig på Damsbo på Fyn, som faderen havde afstået til ham. Hans hustru, Susanne Eilersdatter Bølle, var enke efter Claus Eriksen Ravensberg og tilførte ham ikke blot sin fædrenegård Nakkebølle, men også et par pantelen: Marup på Sjælland, Thoreby Birk på Lolland m.m., som hun besad efter sin første husbond.

I 1548 forlenedes han derefter med Roskildegaard, som han i 1552 ombyttede med Aalborghus, hvorfra han i 1555 forflyttedes til Helsingborg, til hvilket len året efter Landskrone blev lagt. Endelig fratrådte han disse len i 1563 for at overtage Møns len, som han beholdt til 1565.

Desuden blev han brugt til forskellig hoftjeneste, hvorfor kongen i 1559 havde tiltænkt ham ridderslaget. 1562 sendtes han tillige med rigshofmesteren Eiler Hardenberg og Jens Ulfstand som gesandter til Rusland, og kort efter sin hjemkomst blev han sendt til Sverige og deltog derefter i forhandlingerne med det svenske gesandtskab, som blev opholdt i København. Inden krigen udbrød, blev han beskikket til admiral over en mindre eskadre, som skulle krydse i Østersøen og så vidt muligt forhindre sejladsen til og fra Sverige. Samtidig udsendte kong Erik XIV en flåde under admiral Jacob Bagge for i Rostock at hente kongens brud. De to flåder mødtes ved Bornholm 30. maj 1563, og skønt krigen ikke var erklæret, kom det ved et tilfælde til en kamp mellem dem.

I denne kamp deltog fra dansk side kun admiralskibet og to andre skibe, da de øvrige skibe lå til ankers under land, og resultatet af kampen kunne derfor kun blive en sejr for svenskerne. Efter fire timers heltemodigt forsvar måtte J. B. overgive sig til dem. Fangerne førtes til Stockholm og blev slæbt gennem gaderne i det ilde anbragte triumftog, som kong Erik foranstaltede for sin admiral. J. B. sad nu fangen i syv år, idet han udtrykkelig undtoges fra den almindelige fangeudveksling i 1568; formodentlig var kong Frederik II til trods for hans tapre forsvar misfornøjet med hans forhold i slaget, idet han ikke havde holdt sig til de instrukser, der pålagde ham at holde skibene samlede i tilfælde af kamp.

Derimod var han 1566 en måned i sit hjem, idet svenskerne sendte ham og Gregers Ulfstand til Danmark for at forhandle om udveksling af fanger. Først efter den endelige fredsslutning blev han løsladt. Hans hustru, som under hans fangenskab havde opført den endnu bevarede, smukke hovedbygning på Nakkebølle, var død kort forinden (28. juni 1569). Efter sin hjemkomst levede han stille, først på Nakkebølle og siden, efter at han 1574 havde overdraget denne gård til sin søn Eiler, på Damsbo, hvor han døde.

Danskere i 1500-tallet
Lensmænd fra Danmark
Admiraler fra Danmark
Gesandter fra Danmark
Godsejere fra Danmark
Jacob
Personer i Dansk Biografisk Leksikon
Personer i Den Nordiske Syvårskrig fra Danmark-Norge
Cittaslow

Cittaslow er en bevægelse for byer, der ønsker at fokusere på en mere enkel livsstil. Den indgår i Slowfood-bevægelsen. Bevægelsen blev oprettet i oktober 1999 af en forhenværende borgmester i den toscanske by Greve in Chianti. Udgangspunktet for bevægelsen er at udbrede slowfood-filosofien til at omfatte flere områder af dagliglivet.

I Danmark er det (pr. marts 2013) kun Svendborg og Mariager, der er medlemmer af netværket.

Medlemmer

Kilder
Bevægelsens officielle hjemmeside
Om Cittaslow på Svendborgs hjemmeside
 Om Cittaslow på Mariagers hjemmeside.

Slow-bevægelsen
GF World Cup 2011

GF World Cup 2011 var den syvende udgave af turneringen. Den blev afholdt i NRGi Arena i Århus 20. september – 25. september 2011 og havde deltagelse af otte hold. De forsvarende mestre var Rumænien, der vandt den foregående udgave af turneringen.  vandt turneringen for tredje gang. Denne gang med en finalesejr på 25-24 over .

Indledende runde

Gruppe 1

Gruppe 2

Slutkampe

Slutplaceringer

Allstarholdet 
 Venstre fløj: Siraba Dembele, Frankrig
 Venstre back: Macarena Aguilar, Spanien
 Playmaker: Allison Pineau, Frankrig
 Højre back: Jekaterina Davydenko, Rusland
 Højre fløj: Linn-Kristin Riegelhuth, Norge
 Stregspiller: Marit Malm Frafjord, Norge
 Målvogter: Maria Sidorova, Rusland
 Mest værdifulde spiller: Allison Pineau, Frankrig

Kilder 

 GF World Cup i Århus til 2013
 A-landsholdets program 
 Program for GF World Cup 2011 ligger fast , dhf.dk 11. juli 2011

Eksterne henvisninger 
 Officiel hjemmeside for 2011-udgaven 

2011
Håndbold i 2011
Brian Knobbs

Brian Yandrisovitz (født 6. maj 1964), bedre kendt som Brian Knobbs, er en amerikansk fribryder, som er bedst kendt som den ene halvdel af tag teamet The Nasty Boys. Han er tidligere WCW Hardcore mester.

Eksterne henvisninger 

 

Wrestlere fra USA
Telebus

Telebusser er busser, der betjener yderområder, hvor der ikke er tilstrækkeligt passagergrundlag til fast rutedrift. I stedet fungerer telebusserne som en taxilignende ordning, hvor man ringer og bestiller bussen, når man skal bruge den. Busserne har således typisk ikke en fast rute, men afgår f.eks. fra endestationen på faste tider. I byområder benyttes almindeligvis de eksisterende stoppesteder, mens det i landområderne er muligt at blive kørt fra adresse til adresse.

Busser
Filthy Animals

Filthy Animals var en gruppe af wrestlere i WCW, der eksisterede i to perioder. Første periode var i sidste halvdel af 1999 og starten af 2000, og anden periode var fra maj i 2000 til firmaets lukning i marts 2001.

World Championship Wrestling
Danmarks Blinde

Danmarks Blinde – De Blindes Understøttelses- og Læseforening var en dansk velgørende forening, der hjalp blinde og udgav bøger og blade med punktskrift. Foreningen blev oprettet 1883 og nedlagt 1959.

Lykkemønt 
I 1913 begyndte Danmarks Blinde at præge Barnets Lykkeskilling, en mønt, som mange børn fik i dåbsgave. Skikken døde mere eller mindre ud, men Dansk Blindesamfund prøvede at genoplive den efter nedlæggelsen af Danmarks Blinde. Da Prins Felix i 2002 blev døbt, gav Dansk Blindesamfund ham en lykkemønt, men heller ikke i den omgang blev det nogen voldsom succes.

Kilder 

Blinde
Etableret i 1883
Ophørt i 1959
Blindhed
European Conference of Postal and Telecommunications Administrations

CEPT, The European Conference of Postal and Telecommunications Administrations, europæisk post- og telekommunikations samarbejdsorganisation grundlagt 1959. 
CEPT blev oprettet af de 12 store europæiske post- og teleoperatører med monopolstatus, men snart øgedes antallet af medlemslande til 26. Formålet var at samarbejde i sager om markedsføring, drift, jura og teknologi.

I 1988 dannedes ETSI, The European Telecommunications Standards Institute, med ansvar for standardisering. 

I 1992 deltes CEPT op i henholdsvis 'Post Europa' og ETNO, The European Telecommunications Network Operators' Association, som gjorde at hhv post og tele fik hver deres organisation. Dette bevirkede at CEPT kom til at fokusere på politiske og juridiske anliggender.

Efter opsplittelsen er antallet af medlemslande i EU øget, hvilket har medført at CEPT nu har 49 medlemslande.

CEPT fik nye opgaver på en konference i Weimar 5-6. september 1995. I foreskrifterne for CEPT fremgår det at CEPT skal:
 oprette et europæisk forum for drøftelse af suverænitet og ret, med hensyn til spørgsmål vedrørende post og telekommunikation,
 yde støtte til medlemslande af de omstridte spørgsmål om suverænitet og juridiske spørgsmål,
 påvirke målsætning og prioriteringer i europæiske post- og telekommunikationsspørgsmål gennem fælles holdninger,
 forme europæiske post- og telespørgsmål i de områder, der falder ind under CEPT ansvarsområde,
 styrke og udvikle samarbejdet med øst- og centraleuropæiske lande,
 markedsføre og forenkle samarbejdet mellen europæiske samarbejdsorganer (dvs. gennem personlige kontakter),
 gennem samarbejde påvirke ITU og UPU i overensstemmelse med europæiske mål,
 på en ikke-bureaukratisk og omkostningseffektiv måde og på en tildelt tid, at reagere og handle på nye omstændigheder,
 løse fælles problemer på udvalgsniveau, gennem et tæt samarbejde mellem de forskellige udvalg,
 om muligt, give deres resultater mere bindende karakter, end hvad der var tilfældet tidligere, med henblik på at skabe et fælles Europa med hensyn til post- og telespørgsmål.

I overensstemmelse med ovennævnte arbejder CEPT nu kun med politik, suverænitets- og juridiske spørgsmål.

Arbejdet blev tidligere udført i tre udvalg:

 CERP, Comité européen de Réglementation Postale som behandler problemer angående post
 ERC, European Radiocommunications Committee
 ECTRA, European Committee for Regulatory Telecommunications Affairs. 

De to sidstnævnte udvalg arbejder med telekom spørgsmål. Udvalgene var ansvarlig for behandlingen af standardiserings- og harmoniseringsspørgsmål, fremsætte henstillinger og træffe beslutninger.

2001 erstattedes de to teleudvalg med et fælles ved dannelsen af ETC, Electronic Communications Committee.

Medlemslande i CEPT (2006-08-16)

Externe link 
 CEPT 

Standardiseringsorganer
Postorganisationer
Telekommunikation
Carla Pompílio

Carla Denise Pompílio (født 25. marts 1968) er en brasiliansk skuespillerinde, journalist og tegnefilmsdubber.

Dubbinger 
 Bratz – Yasmin
 Total Drama Island – Eva
 Yu Yu Hakusho – Shizuru

Eksterne henvisninger 
 

Skuespillere fra Brasilien
Tegnefilmsdubbere
Journalister fra Brasilien